འོག་ཁང་གི་ཐབ་ཚང་ནང་དུ་ལྡེ་གུ་༼རྒྱ་ཐུག་སྦུག་སྟོང་འདྲ་ཡང་ཡུ་གུའི་ཚག་ཚེའི་དྲི་འཐུལ་བ་༽འཁོལ་བཞིན་པའི་སྐབས་སུ།ཤོག་བུའི་ལམ་བུ་དང་བོད་ཅེས་པའི་ཚོགས་པ་མཉམ་འཛུགས་མཁན་དང་ཨིན་ཌི་ཡ་ཎ་གཙུག་ལག་སློབ་ཆེན་གྱི་ལཱི་ལཱི་དཔེ་མཛོད་ཁང་ཉར་ཚགས་སྡེ་ཚན་གྱི་མགོ་བ་ལྗིམ་ཁཱཎརཱི་ཡིས་དཔེ་ཀློག་ཚོམས་ཆེན་གྱི་མདུན་དུ་ལངས་ནས།བོད་ནང་གི་སྲོལ་རྒྱུན་བོད་ཤོག་བཟོ་རྩལ་གོ་རིམ་ལ་འགྲེལ་བཤད་བྱེད་བཞིན་འདུགཁོང་ནི་མི་གཟུགས་སྟོབས་ཆེ་ཞིང་ངོ་གདོང་ལ་ཨོག་ཚོམ་དཀར་ཞིང་རིང་བ་ཞིག་ལྡན་པ་དང་།མགོ་སྐྲ་རྣམས་ལྟག་རྒྱབ་ཏུ་ལྕང་ལོ་ལྷས་པ།ངོ་གདོང་ནས་ཞི་ཞིང་འཇམ་པའི་འཛུམ་མདངས་མངོན་པ་བཅས་བལྟས་པ་ཙམ་གྱིས་གང་ལས་བཞིན་པ་དེའི་ཐོག་གི་ཆེད་མཁས་པ་ཞིག་ཡིན་པ་རྟོགས་ཐུབ།